ด้วยความที่ปีนี้โปรโมทท่องเที่ยววิถีไทย และตรังเป็นเมืองยุทธจักรความอร่อย
ตรังเป็นเมืองแห่งการกิน24 ชั่วโมงจริงๆ จะโต้รุ่งโต้ค่ำไม่มีวันอด คุ้นชินตาตั้งแต่เด็กคือสภากาแฟ กินกาแฟ หมูย่าง ติ่มซำ
พอมาถึงยุคปัจจุบันของหนุ่มสาว ภาพของสภากาแฟที่ส่วนใหญ่จะเป็นพื้นที่ของคนมีอายุ หรือหัวหน้าครอบครัว ก็กลายเป็นร้านน้ำชา กาแฟ ที่ผสมความเป็นโมเดิร์นเข้าไป มีขนมฝรั่งเบเกอรี่เข้ามา ทั้งในตัวเมือง และกระจายไปยังต่างอำเภอ 
นี่ก็เป็นอีกร้านในอำเภอห้วยยอด เป็นร้านสาขาของinthanin ประจำปั๊มบางจาก ที่เจ้าของปั๊มอยากให้มีพื้นที่สำหรับคนห้วยยอด โดยไม่ต้องเข้าเมืองไปทับเที่ยง
และด้วยความที่ร้านสวยสีขาวสะอาดตาแตกต่างจากอินทนิลส่วนใหญ่ที่เคยเห็นเป็นสีน้ำตาลเขียว จึงทำให้คนในเมืองอย่างเราต้องขับรถออกมาต่างอำเภอเพื่อชิมบ้าง
ร้านมีทั้งเมนูหนักพวกข้าวต่าง ขนมปัง เบเกอรี่ในแบบของอินทนิล (มาการองอินทนิลนี่ใช้ได้นะ เคยกินสาขาอื่น วันนี้ไม่ได้สั่ง)  เข้าเรื้องที่สั่งวันนี้เลย ขอบอกว่าปกติเคยสั่งแต่กาแฟของอินทนิล วันนี้ขอลองพวกน้ำพรุ้งพริ้งหน่อย
สตรอเบอรี่สมูทตี้โยเกิร์ต ???? ผิดหวังที่มันยังไม่กลมกล่อม ไม่ถึงทั้งสตรอ ทั้งโยเกิร์ต
กีวีโซดา ไม่บรรยายนะ เพื่อนดูดสองสามคำมั้ง
โชคดีที่ตัวเองสั่งเสาวรสสับปะรด ถือว่าอร่อยสุดในสามแก้วที่สั่งมา รสชาติเป็นสับปะรดสินะ
เสียดายพื้นที่ท้องไม่ว่างพอกินขนม และช่วงปีใหม่ร้านไม่ทำเมนูหนัก เพราะลูกค้าเยอะ ถ้ามีโอกาสคงได้เเวะมาใหม่